
ŠAKIŲ RAJONO SAVIVALDYBĖS TARYBA

SPRENDIMAS

DĖL VIENKARTINĖS PARAMOS ŽYDRŪNUI UNGURAIČIUI SKYRIMO

2014 m. balandžio 30 d. Nr. T-163
Šakiai


Rajono savivaldybės taryba, vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 (Žin., 1994, Nr. 36-653) patvirtintos Socialinės paramos koncepcijos 18 punktu, rajono savivaldybės tarybos 2005 m. liepos 28 d. sprendimu Nr. T-199 patvirtintos Vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 punktu ir atsižvelgdama į rajono savivaldybės Paramos teikimo komisijos 2014 m. balandžio 16 d. posėdžio protokole Nr. PT-6 pateiktas rekomendacijas, nusprendžia:


1. Skirti Žydrūnui Unguraičiui, gyvenančiam Kidulių seniūnijoje, Maštaičių kaime, 500,00 Lt dydžio vienkartinę paramą stichinės nelaimės atveju.  


2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2014 m. biudžete numatyto stichinių nelaimių fondo lėšų išmokėti Žydrūnui Unguraičiui 500,00 Lt.


3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

